“આપણે આથી પણ વધારે મેળવ્યું છે. એક સમયના વનચર પ્રાણીઓના ચાલવાને કારણે બનેલા કાચા રસ્તા આજે પાકા રસ્તાઓમાં પરિવર્તીત થઈ ચૂક્યા છે, જેના પર ચાલીને આપણે આજે સુરક્ષિત મુસાફરી કરી શકીએ છીએ. આપણા લોકો વધારેને વધારે સમૃદ્ધ થઈ રહ્યા છે. આપણી પાસે પૂરતા પ્રમાણમાં અનાજ, કપડાં અને મનોરંજનના સાધનો છે. અને એ બધાથી આગળ જઈને કહીએ તો, આપણે ક્યુલિઅનના નાગરિકો એ જાણીએ છીએ, કે દિવસે-દિવસે, ક્ષણે-ક્ષણે બીમારીઓને આપણે પરાજય આપી રહ્યા છીએ. કોલેરા, અછબડાં અને મેલેરિયા પર નિયંત્રણ મેળવાઈ ચૂક્યું છે. આપણી જીવનરેખા લાંબી થઈ શકી છે. અમેરિકનોના આગમન પછીના વર્ષોમાં મૃત્યુદર ઘટ્યો છે. સ્પેનિશ રાજ્યતંત્રના આખરી વર્ષ ૧૮૯૮માં દર હજારે ૩૦.૫ વ્યક્તિના મૃત્યુદર હતો. જે ૧૯૨૭ના વર્ષમાં ૨૧.૭ વ્યક્તિ સુધી ઘટી ગયો છે. એનો અર્થ એ, કે છેલ્લા એક વર્ષમાં આપણે એંશી હજાર લોકોને બચાવી શક્યા છીએ.